Avis juridique important

|

32001D0034

2001/34/ΕΚ: Απόφαση του Συμβουλίου, της 17ης Ιουλίου 2000, για σύναψη συμφωνιών, υπό μορφή ανταλλαγής επιστολών, μεταξύ της Ευρωπαϊκής Κοινότητας, και, αφενός, του Μπαρμπάντος, του Μπελίζ, της Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστούν, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρίκιου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο παράδοσης 1999/2000 - Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Μπαρμπάντος, του Μπελίζ, της Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστούν, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας της νήσου Μαυρικίου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια και της Δημοκρατίας της Ζιμπάμπουε, αφετέρου, περί των εγγυημένων τιμών για τη ζάχαρη από ζαχαροκάλαμο για την περίοδο παράδοσης 1999/2000 - Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παράδοσης 1999/2000

Επίσημη Εφημερίδα αριθ. L 010 της 13/01/2001 σ. 0047 - 0048

Απόφαση του Συμβουλίουτης 17ης Ιουλίου 2000για σύναψη συμφωνιών, υπό μορφή ανταλλαγής επιστολών, μεταξύ της Ευρωπαϊκής Κοινότητας, και, αφενός, του Μπαρμπάντος, του Μπελίζ, της Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστούν, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρίκιου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο παράδοσης 1999/2000(2001/34/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε σχέση με την πρώτη πρόταση του πρώτου εδαφίου του άρθρου 300 παράγραφος 2,την πρόταση της Επιτροπής,Εκτιμώντας τα ακόλουθα:(1) Η εφαρμογή του προσαρτημένου στην τέταρτη σύμβαση ΑΚΕ-ΕΚ(1) πρωτοκόλλου αριθ. 8 για τη ζάχαρη ΑΚΕ, το οποίο από την 1η Μαρτίου 2000 έχει καταστεί πρωτόκολλο αριθ. 3 σύμφωνα με το άρθρο 3 της απόφασης 1/2000 της επιτροπής πρέσβεων ΑΚΕ/ΕΚ(2), και της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο(3), εξασφαλίζεται σύμφωνα με το άρθρο 1 παράγραφος 2, στο πλαίσιο της διαχειρίσεως της κοινής οργάνωσης της αγοράς ζάχαρης.(2) Αυτές οι συμφωνίες με τη μορφή ανταλλαγής επιστολών μεταξύ της Κοινότητας και, αφενός, των κρατών που μνημονεύονται στο πρωτόκολλο και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παράδοσης 1999/2000, θα πρέπει να εγκριθούν,ΑΠΟΦΑΣIΖΕI:Άρθρο 1Εγκρίνονται εξ ονόματος της Κοινότητας οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας, και, αφενός, του Μπαρμπάντος, του Μπελίζ, της Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστούν, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παράδοσης 1999/2000.Το κείμενο των συμφωνιών προσαρτάται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες που αναφέρονται στο άρθρο 1 δεσμεύοντας την Κοινότητα.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 17 Ιουλίου 2000.Για το ΣυμβούλιοΟ ΠρόεδροςJ. Glavany(1) ΕΕ L 229 της 17.8.1991, σ. 216.(2) ΕΕ L 56 της 1.3.2000, σ. 47.(3) ΕΕ L 190 της 22.7.1975, σ. 35.


title: 2010/529/ΕΕ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/168

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2008
   (2010/529/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2008 συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη σύσταση Ευρωπαϊκού Οργανισμού Φαρμάκων (3), και ιδίως το άρθρο 68,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (A7-0078/2010),

               1.

               εγκρίνει το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2008·

               2.

               αναθέτει στον πρόεδρό του να διαβιβάσει την παρούσα απόφαση στον γενικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 27.

      (2)  ΕΕ L 248 της 16.9.2002, σ. 1.

      (3)  ΕΕ L 136 της 30.4.2004, σ. 1.

      (4)  ΕΕ L 357 της 31.12.2002, σ. 72.


title: 2010/537/ΕΕ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/186

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008
   (2010/537/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008, συνοδευόμενη από τις απαντήσεις του Ιδρύματος (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τη σύσταση του Ευρωπαϊκού Ιδρύματος Επαγγελματικής Εκπαίδευσης (αναδιατύπωση) (3), και ιδίως το άρθρο 17,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής απασχόλησης και κοινωνικών υποθέσεων (A7-0083/2010),

               1.

               εγκρίνει το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 136.

      (2)  ΕΕ L 248 της 16.9.2002, σ. 1.

      (3)  ΕΕ L 354 της 31.12.2008, σ. 82.

      (4)  ΕΕ L 357 της 31.12.2002, σ. 72.


Avis juridique important

|

32000D0239

2000/239/ΕΚ: Απόφαση του Συμβουλίου, της 13ης Μαρτίου 2000, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας, αφετέρου, όσον αφορά το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας

Επίσημη Εφημερίδα αριθ. L 076 της 25/03/2000 σ. 0011 - 0011

Απόφαση του Συμβουλίουτης 13ης Μαρτίου 2000σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας, αφετέρου, όσον αφορά το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας(2000/239/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 300 παράγραφος 2 πρώτη φράση,την πρόταση της Επιτροπής,Εκτιμώντας τα ακόλουθα:(1) Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας, αφετέρου, όσον αφορά το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας(1) αποτέλεσε αντικείμενο διαπραγματεύσεων σε διμερή βάση, με σκοπό να βελτιωθεί το καθεστώς εμπορικών συναλλαγών και να επιλυθούν ορισμένα συναφή προβλήματα.(2) Τα απαιτούμενα μέτρα για την εφαρμογή της παρούσας απόφασης θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(2).(3) Η συμφωνία θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητα, αφενός, και της Ελβετικής Συνομοσπονδίας, αφετέρου, όσον αφορά το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Τα απαιτούμενα μέτρα για την εφαρμογή της παρούσας απόφασης θα πρέπει να θεσπισθούν σύμφωνα με τη διαδικασία της διαχειριστικής επιτροπής που αναφέρεται στο άρθρο 3 παράγραφος 2.Άρθρο 31. Η Επιτροπή επικουρείται από την επιτροπή διαχείρισης των οριζοντίων θεμάτων που αφορούν το εμπόριο μεταποιημένων γεωργικών προϊόντων εκτός παραρτήματος ΙΙ, η οποία αναφέρεται στο άρθρο 15 του κανονισμού (ΕΚ) αριθ. 3448/93 του Συμβουλίου(3).2. Στις περιπτώσεις που γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε έναν μήνα.3. Η επιτροπή θεσπίζει τον εσωτερικό της κανονισμό.Άρθρο 4Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.Άρθρο 5Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 13 Μαρτίου 2000.Για το ΣυμβούλιοΟ ΠρόεδροςJ. Pina Moura(1) ΕΕ L 300 της 31.12.1972, σ. 189.(2) ΕΕ L 184 της 17.7.1999, σ. 23.(3) EE L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2491/98 (ΕΕ L 309 της 19.11.1998, σ. 28).


title: Απόφαση (ΕΕ) 2016/827 της Επιτροπής, της 20ής Μαΐου 2016, σχετικά με την ανανέωση της εντολής της «Ευρωπαϊκής ομάδας για τη δεοντολογία της επιστήμης και των νέων τεχνολογιών»

text:
               26.5.2016

               EL

               Επίσημη Εφημερίδα της Ευρωπαϊκής Ένωσης

               L 137/22

         ΑΠΌΦΑΣΗ (ΕΕ) 2016/827 ΤΗΣ ΕΠΙΤΡΟΠΉΣ
   της 20ής Μαΐου 2016
   σχετικά με την ανανέωση της εντολής της «Ευρωπαϊκής ομάδας για τη δεοντολογία της επιστήμης και των νέων τεχνολογιών»
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το άρθρο 2 της Συνθήκης για την Ευρωπαϊκή Ένωση κατοχυρώνει τις αξίες στις οποίες βασίζεται η Ένωση και το άρθρο 6 αναγνωρίζει στον Χάρτη των Θεμελιωδών Δικαιωμάτων το ίδιο νομικό κύρος με τις Συνθήκες και ορίζει ότι τα θεμελιώδη δικαιώματα αποτελούν μέρος των γενικών αρχών του δικαίου της Ένωσης.

               (2)

               Στις 20 Νοεμβρίου 1991 η Ευρωπαϊκή Επιτροπή, αποφασίζοντας να εντάξει το θέμα της ηθικής δεοντολογίας στη διαδικασία λήψης αποφάσεων σχετικά με τις κοινοτικές πολιτικές στον τομέα της έρευνας και της τεχνολογικής ανάπτυξης, συνέστησε την «Ομάδα συμβούλων για τις δεοντολογικές προεκτάσεις της βιοτεχνολογίας» («ΟΣΔΒ»).

               (3)

               Στις 16 Δεκεμβρίου 1997 η Επιτροπή αποφάσισε να αντικαταστήσει την ΟΣΔΒ με την «Ευρωπαϊκή ομάδα για τη δεοντολογία της επιστήμης και των νέων τεχνολογιών» («ΕΟΔ»), διευρύνοντας συγχρόνως την εντολή της εν λόγω ομάδας, ώστε να καλύπτει όλους τους τομείς εφαρμογής της επιστήμης και της τεχνολογίας. Η εντολή της ΕΟΔ ανανεωνόταν στη συνέχεια, με πιο πρόσφατη την απόφαση 2010/1/ΕΕ της Επιτροπής (1). Είναι πλέον σκόπιμο να ανανεωθεί η εντολή για περίοδο πέντε ετών και, κατόπιν, να διοριστούν τα νέα μέλη.

               (4)

               Η ΕΟΔ είναι επιφορτισμένη με την παροχή κατευθυντήριων γραμμών ηθικής δεοντολογίας στην Ευρωπαϊκή Επιτροπή, είτε κατόπιν αίτησης της Επιτροπής είτε με δική της πρωτοβουλία και κατόπιν συμφωνίας με την Επιτροπή. Η Επιτροπή δύναται να επιστήσει την προσοχή της ΕΟΔ σε ζητήματα που το Ευρωπαϊκό Κοινοβούλιο και το Συμβούλιο θεωρούν μείζονος σημασίας από άποψη ηθικής δεοντολογίας.

               (5)

               Θα πρέπει να καθοριστούν κανόνες σχετικά με τη δημοσιοποίηση πληροφοριών από τα μέλη της ομάδας.

               (6)

               Η επεξεργασία των προσωπικών δεδομένων θα πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (2).

               (7)

               Η απόφαση 2010/1/ΕΕ της Επιτροπής πρέπει να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εντολή
   Η εντολή της «Ευρωπαϊκής ομάδας για τη δεοντολογία της επιστήμης και των νέων τεχνολογιών», που στο εξής αναφέρεται ως «ΕΟΔ», ανανεώνεται για περίοδο πέντε ετών.
   Άρθρο 2
   Καθήκοντα
   Έργο της ΕΟΔ είναι να συμβουλεύει την Επιτροπή επί ζητημάτων δεοντολογίας που σχετίζονται με τις επιστήμες και τις νέες τεχνολογίες, καθώς και σχετικά με τις ευρύτερες κοινωνικές επιπτώσεις από τις εξελίξεις στα εν λόγω πεδία, είτε κατόπιν αιτήματος της Επιτροπής είτε κατόπιν αιτήματος του προέδρου της ΕΟΔ με τη σύμφωνη γνώμη των υπηρεσιών της Επιτροπής. Συνεπώς, η ομάδα θα πρέπει:

               α)

               να εντοπίζει, να προσδιορίζει και να εξετάζει δεοντολογικά ζητήματα που εγείρονται από τις εξελίξεις στην επιστήμη και τις τεχνολογίες·

               β)

               να παρέχει, υπό μορφή αναλύσεων και συστάσεων, καθοδήγηση προσανατολισμένη προς την προώθηση της χάραξης ενωσιακής πολιτικής σύμφωνης με τις αρχές της ηθικής δεοντολογίας, που θα λαμβάνει δεόντως υπόψη τον Χάρτη των Θεμελιωδών Δικαιωμάτων της Ευρωπαϊκής Ένωσης.

         Άρθρο 3
   Διαβούλευση
   Η Επιτροπή μπορεί να συμβουλεύεται την ομάδα για κάθε ζήτημα που εμπίπτει στο πεδίο που αναφέρεται στο άρθρο 2. Εν προκειμένω, η Επιτροπή δύναται να επιστήσει την προσοχή της ομάδας σε ζητήματα τα οποία το Κοινοβούλιο και το Συμβούλιο θεωρούν μείζονος σημασίας από άποψη ηθικής δεοντολογίας.
   Άρθρο 4
   Σύνθεση — Διορισμός
   1.   Ο αριθμός των μελών της ΕΟΔ είναι 15 κατ' ανώτατο όριο. Τα μέλη πρέπει να διαθέτουν ειδικές γνώσεις στο πεδίο που αναφέρεται στο άρθρο 2.
   2.   Τα μέλη συμμετέχουν στην ομάδα υπό την προσωπική τους ιδιότητα. Συμβουλεύουν την Επιτροπή με γνώμονα το δημόσιο συμφέρον και ανεξάρτητα από κάθε εξωτερική επιρροή. Τα μέλη ενημερώνουν έγκαιρα την Επιτροπή σχετικά με οποιαδήποτε σύγκρουση συμφερόντων ενδέχεται να υπονομεύσει την ανεξαρτησία τους.
   3.   Τα μέλη διορίζονται από τον πρόεδρο της Επιτροπής, με βάση πρόταση του επιτρόπου που είναι αρμόδιος για την έρευνα, την επιστήμη και την καινοτομία, και μετά από υποβολή υποψηφιότητας σε πρόσκληση εκδήλωσης ενδιαφέροντος για την απόκτηση της ιδιότητας του μέλους της ΕΟΔ και διαδικασία επιλογής την οποία επιβλέπει επιτροπή επιλογής και η οποία πραγματοποιείται με βάση τα κριτήρια που ορίζονται στις παραγράφους 4 και 6 του παρόντος άρθρου.
   4.   Όταν προτείνει τη σύνθεση της ΕΟΔ, η επιτροπή επιλογής αποσκοπεί στην εξασφάλιση, στο μέτρο του δυνατού, υψηλού επιπέδου εμπειρογνωσίας και πολυφωνίας, γεωγραφικής ισορροπίας, καθώς και ισόρροπης εκπροσώπησης των σχετικών τεχνογνωσιών και των τομέων ενδιαφέροντος, λαμβάνοντας υπόψη τα ειδικά καθήκοντα της ΕΟΔ, το είδος της απαιτούμενης εμπειρογνωσίας και την ανταπόκριση στην πρόσκληση εκδήλωσης ενδιαφέροντος. Η ΕΟΔ διέπεται από ανεξαρτησία, πλουραλισμό και διεπιστημονικότητα.
   5.   Η θητεία κάθε μέλους της ΕΟΔ είναι δυόμισι έτη. Στο τέλος της θητείας, ο διορισμός του μέλους μπορεί να ανανεωθεί. Η συμμετοχή στην ΕΟΔ πρέπει να περιορίζεται σε τρεις θητείες το πολύ.
   6.   Για την επιλογή των υποψηφίων για συμμετοχή στην ομάδα, λαμβάνονται υπόψη οι παρακάτω παράγοντες και κριτήρια:

               α)

               Η σύνθεση της ομάδας θα πρέπει να διασφαλίζει την παροχή ανεξάρτητων συμβουλών υψηλής ποιότητας, που θα συνδυάζουν σύνεση και διορατικότητα. Η αξιοπιστία της ομάδας πρέπει να βασίζεται στην εξισορρόπηση των προσόντων των γυναικών και των ανδρών που την απαρτίζουν, που θα πρέπει συλλογικά να εκπροσωπούν το ευρύ φάσμα προσεγγίσεων που επικρατούν σε ολόκληρη την Ευρώπη. Θα πρέπει να λαμβάνεται αυστηρά υπόψη η ισόρροπη εκπροσώπηση των φύλων και να δίνεται η δέουσα προσοχή στην ηλικιακή ισορροπία και τη γεωγραφική κατανομή.

               β)

               Τα μέλη της ομάδας θα πρέπει να είναι διεθνώς αναγνωρισμένοι εμπειρογνώμονες, με ιστορικό αριστείας και πείρα σε ευρωπαϊκό και παγκόσμιο επίπεδο.

               γ)

               Τα μέλη θα πρέπει να αντικατοπτρίζουν το ευρύ διεπιστημονικό πεδίο εφαρμογής της εντολής της ομάδας, στο οποίο περιλαμβάνονται η φιλοσοφία και η ηθική, οι φυσικές και οι κοινωνικές επιστήμες και το δίκαιο. Ωστόσο, τα μέλη δεν θα πρέπει να θεωρούν ότι εκπροσωπούν συγκεκριμένα επιστημονικά αντικείμενα, κοσμοθεωρίες ή ερευνητικές προσεγγίσεις· θα πρέπει να έχουν σφαιρική αντίληψη η οποία συλλογικά θα φανερώνει ότι κατανοούν τις σημαντικές συνεχιζόμενες και νεοφανείς εξελίξεις υιοθετώντας, μεταξύ άλλων, οπτικές διεπιστημονικές, που υπερβαίνουν τα στεγανά των επιστημονικών κλάδων και τους συνδυάζουν, και ότι κατανοούν την ανάγκη για δεοντολογικές συμβουλές σε ευρωπαϊκό επίπεδο.

               δ)

               Πέραν της αποδεδειγμένης φήμης τους, τα μέλη θα πρέπει συλλογικά να διαθέτουν πείρα στην παροχή δεοντολογικών συμβουλών σε αρμόδιους για τη χάραξη πολιτικής, η οποία να έχει αποκτηθεί σε ευρύ φάσμα κρατών μελών, καθώς και σε ευρωπαϊκό και διεθνές επίπεδο.

               ε)

               Η ομάδα περιλαμβάνει μέλη με εμπειρία σε φορείς όπως γνωμοδοτικά συμβούλια και επιτροπές, κυβερνητικούς συμβούλους, εθνικά συμβούλια δεοντολογίας, πανεπιστήμια και ερευνητικά ιδρύματα. Για την ομάδα μπορεί να αποδειχτεί πολύτιμη η συμπερίληψη μελών που έχουν αποκτήσει πείρα σε περισσότερες από μία χώρες και μελών που προέρχονται από χώρες εκτός Ευρωπαϊκής Ένωσης.

         7.   Η επιλογή των μελών της ΕΟΔ γίνεται με ανοικτή πρόσκληση για την εκδήλωση ενδιαφέροντος, στην οποία διευκρινίζονται οι λεπτομερείς ρυθμίσεις για την υποβολή πλήρους αίτησης. Η Επιτροπή δημοσιεύει την πρόσκληση στον ιστότοπο Europa. Θα διασφαλιστεί η ύπαρξη συνδέσμου από το μητρώο των ομάδων εμπειρογνωμόνων της Επιτροπής και άλλες παρόμοιες οντότητες («μητρώο ομάδων εμπειρογνωμόνων») προς τον ιστότοπο Europa.
   8.   Μπορούν να προτείνονται υποψηφιότητες, εφόσον ο (η) υποψήφιος(-α) συμμορφώνεται με τις λεπτομερείς ρυθμίσεις για την υποβολή πλήρους αίτησης.
   9.   Ο κατάλογος των μελών της ΕΟΔ δημοσιεύεται από την Επιτροπή στο μητρώο ομάδων εμπειρογνωμόνων.
   10.   Οι κατάλληλοι υποψήφιοι που δεν διορίζονται, σύμφωνα με την παράγραφο 2 του παρόντος άρθρου, τοποθετούνται σε κατάλογο εφεδρικών μελών. Ο/Η πρόεδρος της Επιτροπής δύναται να διορίζει μέλη από τον κατάλογο των εφεδρικών μελών.
   11.   Όταν μέλος δεν είναι πλέον σε θέση να συμβάλει αποτελεσματικά στις εργασίες της ΕΟΔ, ή παραιτηθεί ή δεν πληροί τις προϋποθέσεις που καθορίζονται στο άρθρο 339 της Συνθήκης για τη λειτουργία της Ευρωπαϊκής Ένωσης, ο/η πρόεδρος της Επιτροπής δύναται να διορίσει αντικαταστάτη(-ρια) από τον κατάλογο εφεδρικών μελών για την υπόλοιπη διάρκεια της θητείας του μέλους που αντικαθίσταται.
   Άρθρο 5
   Λειτουργία
   1.   Η Γενική Διεύθυνση Έρευνας και Καινοτομίας, σε στενή συνεργασία με τον (την) πρόεδρο της ΕΟΔ, είναι επιφορτισμένη με τον συντονισμό και την οργάνωση των εργασιών της ΕΟΔ και την εξασφάλιση της γραμματειακής υποστήριξής της.
   2.   Η ΕΟΔ εκλέγει δι' απλής πλειοψηφίας των μελών της πρόεδρο και αντιπρόεδρο για χρονικό διάστημα που συμπίπτει με τη θητεία τους.
   3.   Τα μέλη της ΕΟΔ, καθώς και οι προσκεκλημένοι εμπειρογνώμονες, συμμορφώνονται με τις υποχρεώσεις τήρησης του επαγγελματικού απορρήτου που ορίζονται στις Συνθήκες και τους εκτελεστικούς κανόνες τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στις αποφάσεις της Επιτροπής (ΕΕ, Ευρατόμ) 2015/443 (3) και (ΕΕ, Ευρατόμ) 2015/444 (4). Σε περίπτωση μη τήρησης των εν λόγω υποχρεώσεων, η Επιτροπή δύναται να λάβει κάθε ενδεδειγμένο μέτρο.
   4.   Το πρόγραμμα εργασίας της ΕΟΔ, περιλαμβανομένης της ανάλυσης ζητημάτων δεοντολογίας που προτείνονται με δική της πρωτοβουλία, εγκρίνεται από την Επιτροπή. Κάθε αίτημα για δεοντολογική ανάλυση πρέπει να περιλαμβάνει τις παραμέτρους της ζητούμενης ανάλυσης. Η Επιτροπή, όποτε ζητεί τη συμβουλή της ΕΟΔ, ορίζει προθεσμία εντός της οποίας πρέπει να έχει εκδοθεί η συμβουλή αυτή.
   5.   Οι γνωμοδοτήσεις της ΕΟΔ περιλαμβάνουν σειρά συστάσεων. Βασίζονται σε επισκόπηση των πλέον πρόσφατων εξελίξεων στις σχετικές επιστήμες και τεχνολογίες και σε διεξοδική ανάλυση των δεοντολογικών ζητημάτων που διακυβεύονται. Οι αρμόδιες υπηρεσίες της Επιτροπής ενημερώνονται για τις συστάσεις που διατύπωσε η ΕΟΔ.
   6.   Η ΕΟΔ λειτουργεί με συλλογικό τρόπο, επιδιώκοντας τη συναίνεση μεταξύ των μελών της. Η ΕΟΔ θεσπίζει τον εσωτερικό της κανονισμό με βάση τον πρότυπο εσωτερικό κανονισμό για τις ομάδες εμπειρογνωμόνων και με τη σύμφωνη γνώμη του/της εκπροσώπου της Επιτροπής. Οι διαδικασίες εργασίας πρέπει να έχουν ως στόχο να εξασφαλίσουν ότι όλα τα μέλη συμμετέχουν ενεργά στις δραστηριότητες της ομάδας.
   7.   Οι συνεδριάσεις της ΕΟΔ πραγματοποιούνται κανονικά στα γραφεία της Επιτροπής, σύμφωνα με λεπτομερείς ρυθμίσεις και χρονοδιάγραμμα που ορίζει η Επιτροπή. Η ΕΟΔ πραγματοποιεί τουλάχιστον έξι συνεδριάσεις κατά τη διάρκεια δωδεκάμηνης περιόδου, οι οποίες αντιστοιχούν σε δώδεκα περίπου εργάσιμες ημέρες ετησίως. Περαιτέρω συνεδριάσεις μπορούν να οργανωθούν, όταν είναι αναγκαίο, κατόπιν συμφωνίας με τον/την εκπρόσωπο της Επιτροπής.
   Για την προετοιμασία των αναλύσεων της ΕΟΔ και εντός των ορίων των διαθέσιμων πόρων, ο/η εκπρόσωπος της Επιτροπής δύναται να:

               —

               καλεί εμπειρογνώμονες και εκπροσώπους συναφών ΜΚΟ ή αντιπροσωπευτικές οργανώσεις, όταν αυτό κρίνεται σκόπιμο, για την ανταλλαγή απόψεων σε ad hoc βάση. Η Επιτροπή δύναται επίσης να απευθύνεται σε εξωτερικούς εμπειρογνώμονες, καλώντας τους να συμμετάσχουν στις εργασίες του ΕΟΔ σε ad hoc και προσωρινή βάση, όταν κάτι τέτοιο κρίνεται αναγκαίο για να καλυφθεί το ευρύ φάσμα των ζητημάτων ηθικής δεοντολογίας που συνδέονται με τις εξελίξεις στην επιστήμη και τις νέες τεχνολογίες,

               —

               αποφασίζει την εκπόνηση μελετών, ώστε να συγκεντρώνονται όλες οι αναγκαίες επιστημονικές και τεχνικές πληροφορίες,

               —

               επιτρέπει τη δημιουργία ομάδων εργασίας για την εξέταση ειδικών ζητημάτων,

               —

               συνάπτει στενούς δεσμούς με εκπροσώπους των διαφόρων φορέων δεοντολογίας στα κράτη μέλη και σε τρίτες χώρες.

         Επιπλέον, η Επιτροπή διοργανώνει δημόσια συζήτηση στρογγυλής τραπέζης, με σκοπό την προώθηση του διαλόγου και την ενίσχυση της διαφάνειας για κάθε γνωμοδότηση που διατυπώνει η ΕΟΔ. Η ΕΟΔ συνάπτει στενούς δεσμούς με τις υπηρεσίες της Επιτροπής που είναι αρμόδιες για τα θέματα με τα οποία ασχολείται η ομάδα.
   8.   Η ομάδα καταβάλλει κάθε δυνατή προσπάθεια για την επίτευξη συναίνεσης. Ωστόσο, όταν μια γνωμοδότηση δεν εγκρίνεται ομόφωνα, πρέπει υποχρεωτικά να περιλαμβάνει τις τυχόν αποκλίνουσες απόψεις (ως «άποψη της μειοψηφίας») καθώς και το (τα) όνομα (ονόματα) του(των) μέλους(-ών). Η γνωμοδότηση διαβιβάζεται στον (στην) πρόεδρο της Επιτροπής ή σε εκπρόσωπο που ορίζεται από τον (την) πρόεδρο. Μετά την έγκρισή της, κάθε γνωμοδότηση δημοσιεύεται αμέσως και διαβιβάζεται στο Ευρωπαϊκό Κοινοβούλιο και στο Συμβούλιο της Ευρωπαϊκής Ένωσης.
   9.   Εφόσον, βάσει των επιχειρησιακών περιστάσεων, απαιτείται οι συμβουλές σχετικά με ένα συγκεκριμένο θέμα να δοθούν ταχύτερα απ' ό,τι θα επέτρεπε η έκδοση γνωμοδότησης, μπορούν να παραχθούν σύντομες δηλώσεις ή άλλες μορφές αναλύσεων, οι οποίες, αν είναι απαραίτητο, ακολουθούνται από πληρέστερη ανάλυση με τη μορφή γνωμοδότησης, ενώ λαμβάνεται μέριμνα για τη διασφάλιση της διαφάνειας όπως ισχύει για κάθε άλλη γνωμοδότηση. Οι δηλώσεις θα δημοσιεύονται και θα αναρτώνται στον ιστότοπο της ΕΟΔ. Ως μέρος του προγράμματος εργασίας της, η ΕΟΔ, σε συμφωνία με τον (την) εκπρόσωπο της Επιτροπής, δύναται να επικαιροποιεί τη γνωμοδότηση, εάν το κρίνει αναγκαίο.
   10.   Οι εργασίες της ΕΟΔ έχουν εμπιστευτικό χαρακτήρα. Κατόπιν συμφωνίας με τον (την) εκπρόσωπο της Επιτροπής, η ΕΟΔ δύναται, με απλή πλειοψηφία των μελών της, να αποφασίσει τη διεξαγωγή συνεδριάσεων ανοικτών στο κοινό.
   11.   Όλα τα σχετικά έγγραφα που αφορούν τις δραστηριότητες της ΕΟΔ (όπως ημερήσιες διατάξεις, πρακτικά, γνωμοδοτήσεις και παρατηρήσεις των συμμετεχόντων) πρέπει να είναι διαθέσιμα είτε στο μητρώο ομάδων εμπειρογνωμόνων είτε μέσω συνδέσμου που βρίσκεται στο μητρώο και παραπέμπει σε ειδικό ιστότοπο. Εξαιρέσεις από τη δημοσίευση επιτρέπονται εφόσον η δημοσίευση εγγράφου θεωρείται ότι υπονομεύει την προστασία δημοσίου ή ιδιωτικού συμφέροντος, όπως ορίζεται στο άρθρο 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (5).
   12.   Για τις δραστηριότητες της ΕΟΔ καταρτίζεται έκθεση υπό την ευθύνη του (της) προέδρου πριν από τη λήξη της εντολής του (της). Η εν λόγω έκθεση δημοσιεύεται και διαβιβάζεται σύμφωνα με τις λεπτομερείς ρυθμίσεις που προβλέπονται στην παράγραφο 11.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της ΕΟΔ δεν αμείβονται για τις υπηρεσίες που παρέχουν.
   2.   Τα έξοδα ταξιδίου και διαμονής για τις συνεδριάσεις της ΕΟΔ καλύπτονται από την Επιτροπή σύμφωνα με τις ισχύουσες διατάξεις.
   3.   Τα εν λόγω έξοδα καλύπτονται εντός των ορίων των διαθέσιμων προς τον σκοπό αυτό πιστώσεων, στο πλαίσιο της ετήσιας διαδικασίας κατανομής των πόρων.
   Άρθρο 7
   Τελικές διατάξεις
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Η απόφαση 2010/1/ΕΕ καταργείται.

      Βρυξέλλες, 20 Μαΐου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Απόφαση 2010/1/ΕΕ της Επιτροπής, της 23ης Δεκεμβρίου 2009, σχετικά με την ανανέωση της εντολής της Ευρωπαϊκής ομάδας για τη δεοντολογία της επιστήμης και των νέων τεχνολογιών (ΕΕ L 1 της 5.1.2010, σ. 8).

      (2)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (3)  Απόφαση (ΕΕ, Ευρατόμ) 2015/443 της Επιτροπής, της 13ης Μαρτίου 2015, σχετικά με την ασφάλεια στην Επιτροπή (ΕΕ L 72 της 17.3.2015, σ. 41).

      (4)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).

      (5)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).


title: Απόφαση (ΕΕ) 2016/1751 του Συμβουλίου, της 20ής Σεπτεμβρίου 2016, σχετικά με τη σύναψη, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας μεταξύ της Ευρωπαϊκής Κοινότητας και του Πριγκιπάτου της Ανδόρας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις

text:
               1.10.2016

               EL

               Επίσημη Εφημερίδα της Ευρωπαϊκής Ένωσης

               L 268/38

         ΑΠΌΦΑΣΗ (ΕΕ) 2016/1751 ΤΟΥ ΣΥΜΒΟΥΛΊΟΥ
   της 20ής Σεπτεμβρίου 2016
   σχετικά με τη σύναψη, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας μεταξύ της Ευρωπαϊκής Κοινότητας και του Πριγκιπάτου της Ανδόρας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 115, σε συνδυασμό με το άρθρο 218 παράγραφος 6 στοιχείο β) και το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με την απόφαση (ΕΕ) 2016/242 του Συμβουλίου (2), το τροποποιητικό πρωτόκολλο της συμφωνίας μεταξύ της Ευρωπαϊκής Κοινότητας και του Πριγκιπάτου της Ανδόρας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις υπογράφηκε στις 12 Φεβρουαρίου 2016, με την επιφύλαξη της σύναψής του σε μεταγενέστερη ημερομηνία.

               (2)

               Το κείμενο του τροποποιητικού πρωτοκόλλου, που είναι το αποτέλεσμα των διαπραγματεύσεων, αντικατοπτρίζει δεόντως τις οδηγίες διαπραγμάτευσης που εξέδωσε το Συμβούλιο δεδομένου ότι εναρμονίζει τη συμφωνία με τις τελευταίες εξελίξεις σε διεθνές επίπεδο σχετικά με την αυτόματη ανταλλαγή πληροφοριών, και συγκεκριμένα με το παγκόσμιο πρότυπο για την αυτόματη ανταλλαγή πληροφοριών περί χρηματοοικονομικών λογαριασμών σε φορολογικά θέματα που εκπονήθηκε από τον Οργανισμό Οικονομικής Συνεργασίας και Ανάπτυξης (ΟΟΣΑ). Η Ένωση, τα κράτη μέλη της και το Πριγκιπάτο της Ανδόρας έχουν συμμετάσχει ενεργά στις εργασίες του παγκόσμιου φόρουμ του ΟΟΣΑ για τη στήριξη της ανάπτυξης και της εφαρμογής του εν λόγω παγκόσμιου προτύπου. Το κείμενο της συμφωνίας, όπως τροποποιείται με το τροποποιητικό πρωτόκολλο, αποτελεί τη νομική βάση για την εφαρμογή του παγκόσμιου προτύπου στις σχέσεις μεταξύ της Ευρωπαϊκής Ένωσης και του Πριγκιπάτου της Ανδόρας.

               (3)

               Σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (3), ζητήθηκε η γνώμη του Ευρωπαίου Επόπτη Προστασίας Δεδομένων.

               (4)

               Το τροποποιητικό πρωτόκολλο θα πρέπει να εγκριθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ευρωπαϊκής Ένωσης το τροποποιητικό πρωτόκολλο της συμφωνίας μεταξύ της Ευρωπαϊκής Κοινότητας και του Πριγκιπάτου της Ανδόρας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις.
   Το κείμενο του τροποποιητικού πρωτοκόλλου επισυνάπτεται στην παρούσα απόφαση.
   Άρθρο 2
   1.   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 2 παράγραφος 1 του τροποποιητικού πρωτοκόλλου (4).
   2.   Η Επιτροπή ενημερώνει το Πριγκιπάτο της Ανδόρας και τα κράτη μέλη για τις κοινοποιήσεις που πραγματοποιούνται σύμφωνα με το άρθρο 1 παράγραφος 1 στοιχείο δ) της συμφωνίας μεταξύ της Ευρωπαϊκής Ένωσης και του Πριγκιπάτου της Ανδόρας σχετικά με την αυτόματη ανταλλαγή πληροφοριών περί χρηματοοικονομικών λογαριασμών για τη βελτίωση της διεθνούς φορολογικής συμμόρφωσης, όπως προκύπτει από το τροποποιητικό πρωτόκολλο.
   Άρθρο 3
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Σεπτεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  Γνώμη της 9ης Μαρτίου 2016 (δεν έχει δημοσιευθεί ακόμα στην Επίσημη Εφημερίδα).

      (2)  Απόφαση (ΕΕ) 2016/242 του Συμβουλίου, της 12ης Φεβρουαρίου 2016, σχετικά με την υπογραφή, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας μεταξύ της Ευρωπαϊκής Κοινότητας και του Πριγκιπάτου της Ανδόρας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις (ΕΕ L 45 της 20.2.2016, σ. 10).

      (3)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (4)  Η ημερομηνία έναρξης ισχύος του τροποποιητικού πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.